 Ẹyin tí ẹ ń gbé ní etí omi ní àwọn ìpínlẹ yìí, ẹtètè kó ẹrù yín o! Kọ ìpínrọ kekere nipa gbolohun tẹlẹ : Àjọ tó ń mójútó ìṣẹlẹ pàjáwìrì ní orílẹ èdè Nàìjíríà, NEMA ti ṣèkìlọ pé ó ṣeéṣe kí omíyalé àgbàrá ya ṣọọbù tún ṣọṣẹ gidigidi láìpẹ yìí nítorí bí orílẹ èdè Cameroon ṣe fẹ ṣí omi odò Lagdo wọn sílẹ.NEMA ní àwọn ìpínlẹ tó wà ní bèbè omi odò Benue àti River ní ó ṣeéṣe kí àgbàrá náà ṣe ìjàmbá fún jùlọ tí wọn sì pàrọwà sí àwọn ènìyàn tó ń gbé létí odò náà láti kúrò níbẹ lásìkò yìí.Wọn ní ó kéré tán ìpínlẹ mọkànlá bíi Adamawa, Taraba, Benue, Nasarawa, Kogi, Anambra, Edo, Delta, Bayelsa, Rivers àti Cross Rivers ni ó ṣeéṣe kí wọn fara kásá ìjàmbá omíyalé náà.Ní ọdún tó kọjá, ọpọ ẹmí àti dúkìá ló ṣòfò ní Nàìjíríà sọwọ omíyalé àgbàrá ya ṣọọbù lẹyìn tí orílẹ èdè Cameroon ṣí odò Ladgo kan náà sílẹ.Dókítà Mustapha Habeeb tó jẹ adarí àjọ NEMA sọ fún BBC pé àwọn aláṣẹ ní orílẹ èdè Cameroon ti fi tó àwọn létí pé díẹdíẹ ni àwọn yóò máa ṣí odò náà.Dókítà Habbeb ní àwọn ti fi ìròyìn náà tó àwọn òṣìṣẹ àwọn tó wà ní ìpínlẹ Kogi, Benue àti Niger láti wà ní ìgbáradì dáadáa nítorí àwọn ni ọrọ yóò kọkọ kàn tí wọn bá ṣí odò náà. 